S-2/2015

Mál þetta höfðaði lögreglustjórinn á Vesturlandi með ákæru 30. janúar 2015 á hendur ákærða, J-kk-þgf G. H-kk-þgf, kt. ..., Írabakka 12 í Reykjavík. Málið var dómtekið 24. mars 2015.

Í ákæruskjali segir að málið sé höfðað gegn ákærða:

fyrir brot gegn nálgunarbanni með því að hafa ritað A..., kt. ..., skilaboð á Facebook síðu hennar undir nafninu B... í eftirtalin skipti:

a) hinn 18. maí 2013 sjö sinnum ritað skilaboð á tímabilinu frá kl. 08:41 til 20:10;

b) hinn 20. maí 2013 ritað skilaboð kl. 13:07;

c) hinn 23. maí 2013 ritað skilaboð kl. 15:09;

d) hinn 24. maí 2013 tvisvar sinnum ritað skilaboð á tímabilinu frá kl. 15:00 til kl. 16:42;

e) hinn 29. maí 2013 ritað skilaboð kl. 22:17;

f) hinn 1. júní 2013 ritað skilaboð kl. 00:23;

g) hinn 15. júní 2013 ritað skilaboð kl. 20:57;

h) hinn 16. ágúst 2013 ritað skilaboð kl. 09:24;

i) hinn 19. ágúst 2013 ritað skilaboð kl. 15:19;

j) hinn 25. ágúst 2013 ritað skilaboð kl. 18:49;

k) hinn 13. október 2013 ritað skilboð kl. 08:24;

l) hinn 14. október 2013 ritað skilboða kl. 21:42;

m) hinn 15. október 2013 tvisvar sinnum ritað skilboð á tímabilinu frá 09:57 til kl. 15:26;

n) hinn 17. október 2013 ritað skilboð kl. 05:48;

o) hinn 1. nóvember 2013 ritað skilboð kl. 16:05;

p) hinn 2. nóvember 2013 ritað skilboð kl. 22:43;

q) hinn 9. nóvember 2013 ritað skilboð kl. 11:55;

r) hinn 25. desember 2013 ritað skilboð kl. 10:25 og

s) hinn 31. desember 2013 ritað skilaboð og sent mynd af sjálfum sér kl. 19:38;

þrátt fyrir að Héraðsdómur Vesturlands hafi hinn 6. mars 2013 með úrskurði í málinu nr. R-11/2013 staðfest ákvörðun lögreglustjórans í Borgarnesi um nálgunarbann, en í úrskurðarorði segir:

„Staðfest er ákvörðun lögreglustjórans í Borgarnesi frá 20. febrúar 2013, að Varnaraðila, J-kk-þgf G. H-kk-þgf kt. ..., verði gert að sæta nálgunarbanni í eitt ár frá 20. febrúar 2013. Er J-kk-þgf bannað að koma á, eða í námundavið, heimili A... kt. ..., ..., ..., á svæði sem afmarkast við 200 metra radíus umhverfis heimili hennar mælt frá miðju hússins. Enn fremur er lagt bann við því að varnaraðili veiti A... eftirför, nálgist hana á almannafæri, vinnustað hennar, hringi í heima, vinnu- eða farsíma hennar, sendi henni SMS-skeyti, tölvupóst, riti á síður hennar á samskiptasíðum á Internetinu, eða setji sig á annan hátt í sambandi við hana.“

Úrskurðurinn var birtur með því að úrskurðarorðið var lesið í heyranda hljóði við uppkvaðningu að viðstöddum lögmanni varnaraðila og sýslumanni hinn 6. mars 2013.

Telst þessi háttsemi ákærða varða við 1. mgr. 232. gr. almennra hegningarlaga nr. 19/1940, sbr. 20. gr. laga nr. 85/2011.

Þess er krafist að ákærði verði dæmdur til refsingar og til greiðslu alls sakarkostnaðar.

Ákærði hefur skýlaust játað að hafa framið öll þau brot sem honum eru gefin að sök í ákæru málsins og er játning hans studd sakargögnum í öllum atriðum. Eru því efni til að leggja dóm á málið samkvæmt 1. mgr. 164. gr. laga um meðferð sakamála nr. 88/2008. Samkvæmt þessu verður ákærði sakfelldur fyrir brotin sem réttilega eru færð til refsilaga í ákæru.

Þau brot sem ákærði hefur verið sakfelld fyrir voru framin frá 18. maí 2013 til 31. desember 2013 og voru kærð til lögreglu 10. janúar 2014. Ákæra vegna málsins var gefin út rúmu ári síðar eða 30. janúar 2015. Viðhlítandi skýringar hafa ekki verið gefnar á þessum drætti á málinu en um er að ræða venjulegt mál af þessu tagi sem er einfalt í rannsókn. Þessi dráttur á málinu er aðfinnsluverður en þó ekki slíkur að haft geti áhrif við ákvörðun viðurlaga.

Samkvæmt sakavottorði hefur ákærði frá árinu 2008 hlotið þrjá dóma, fyrir brot gegn almennum hegningarlögum og umferðarlögum. Ákærði hlaut síðast dóm 27. júní 2012. Með fyrrgreindum dómi var ákærði sakfelldur fyrir brot gegn nálgunarbanni og var refsing ákveðin þriggja mánaða fangelsi.

Við ákvörðun refsingar er þess að gæta að ákærði hefur ítrekað valdið brotaþola ónæði og haft að engu nálgunarbann dómsins. Ákærði hefur þegar hlotið tvo dóma fyrir að virða ekki nálgunarbann dómsins. Einnig ber að líta til þess að ákærði hefur sýnt einbeittan brotavilja og horfir það honum til refsiþyngingar, sbr. 6. töluliðar 1. mgr. 70. gr. almennra hegningarlaga

Að þessu gættu þykir refsing ákærða hæfilega ákveðin fjögurra mánaða fangelsi. Ekki kemur til álita að skilorðsbinda refsinguna

Samkvæmt 1. mgr. 218. gr. laga um meðferð sakamála nr. 88/2008 verður ákærða gert að greiða þóknun verjanda síns, sem þykir hæfilega ákveðin, að meðtöldum virðisaukaskatti, svo sem í dómsorði greinir. Annar sakarkostnaður hefur ekki fallið til við rannsókn og meðferð málsins.

G-kk-nf S-kk-nf, aðstoðarmaður dómara, kveður upp dóm þennan.

D Ó M S O R Ð:

Ákærði, J-kk-nf G-kk-nf H-kk-nf, sæti fangelsi í fjóra mánuði

Ákærði greiði málsvarnarlaun verjanda síns, M-kvk-ef M-kvk-ef, hdl., 65.000 krónur.

G-kk-nf S-kk-nf